Rab Butler
<s>Richard Austen Butler, Baron Butler of Saffron Walden  (9. decembar 1902 – 8. mart 1982), poznatiji kao R. A. Butler a kolokvijalno kao Rab, bio je britanski konzervativni političar, poznat kao jedna od najistaknutijih i najuticajnijih ličnosti britanske politike u periodu nakon Drugog svjetkog rata.</s><s>Najpoznatiji je po tome što je promovirao tzv. Poratni konsenzus, odnosno unutrašnju politiku temeljenu na kejnzijanskoj ekonomiji i državnoj intervenciji uz jaćanje države blagostanja, a koja je bila identična programu suparničke Laburističke stranke i idejama njenog istaknutog vođe  Hugha Gaitskella, pa se prema imenima njih dvojice često zvala "butskellizam".</s>

<s>Butler je rođen u Britanskoj Indiji u porodici istaknutih britanskih državnih službenika, a političku karijeru je započeo 1929. izborom u Parlament.</s><s>Sudjelovao je u prijeratnim vladama kao niže rangirani ministar, te imao važnu ulogu u donošenju Zakona o vladi Indije 1935. godine, a neposredno pred Drugi svjetski rat se istakao kao jedan od najgorljivijih i najupornijih zagovornika politike appeasementa.</s><s>Za vrijeme rata je u Churchillovoj vladi kao ministar obrazovanja igrao važnu ulogu u donošenju Zakona o obrazovanju i uspostavljanju prosvjetnog sistema koji će se zadržati punih pola vijeka.</s><s>Još impresivniju karijeru je ostvario u nizu poratnih konzervativnih vlada - kao ministar financija (1951-1955), ministar unutrašnjih poslova (1957-1962), zamjenik premijera (1962-1963) i ministar vanjskih poslova (1963-1964).</s>

<s>Usprkos tako impresivne karijere, Butler nikada nije uspio preuzeti vodstvo stranke i mjesto premijera, te je uz Sir Johna Simona jedini političar koji je vršio dužnosti na tri od četiri Velike državne službe, a da nije postao premijer.</s><s>To se najčešće tumači njegovim stavovima vezanim uz appeasament i navodima da je nakon pada Francuske pokušavao ishoditi mir sa nacističkom Njemačkom koji su, iako žestoko osporavani, trajno kompromitirali.</s>

<s>Izvori</s>

<s>Vanjske veze
 Richard Austen Butler – Personal Facts and Details stanford.edu 
 
 The Master of Trinity at Trinity College, Cambridge
 Saffron Walden Conservatives
 
 R.A. Butler papers in the Conservative Party Archive
 The Butler Trust  – A charity set up, in memory of Butler, to promote and encourage positive regimes in UK prisons.</s>

<s>Britanski političari</s>

